23/08/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 18 de agosto de 2021, da Xefatura Territorial da Coruña, de publicidade da resolución de necesidade de ocupación para o desenvolvemento dos traballos na concesión de explotación Casalonga núm 6996, concello de Teo (expte. IN334A 2020/01-1)

Acordo do 18 de agosto de 2021, da Xefatura Territorial da Coruña, de publicidade da resolución de necesidade de ocupación para o desenvolvemento dos traballos na concesión de explotación Casalonga nº 6996, concello de Teo (expte. IN334A 2020/01-1). En cumprimento do disposto na Lei de expropiación forzosa, do 16 de decembro de 1954, e no seu Regulamento, do 26 de abril de 1957, de conformidade coa Lei 22/173, do 21 de xullo, de Minas, e demais normas vixentes de aplicación, mediante o presente acordo dáse publicidade a Resolución do 17 de agosto de 2021, da Vicepresidencia Segunda e Consellería de Economía, Empresa e Innovación, na que se resolve: 1. Declarar a concreta necesidade de ocupación do ben que se describe a continuación a favor de Toca y Salgado S. L. (Toysal) como titular da concesión de explotación “Casalonga” número 6996, necesario para o desenvolvemento dos traballos de aproveitamento en condicións de seguridade, da forma lóxica, menos molesta e mais directa. – Franxa do antigo trazado da DP 0205 de Bertamiráns á Ramallosa, situada no termo municipal de Teo, que foi desafectada e permutada pola Deputación Provincial da Coruña á mercantil Camilo Carballal S. L. por acordo plenario do 30 de marzo de 2006, segundo a representación do plano de febreiro de 2021 de “Límites do tramo sobre o que se solicita a expropiación parcelario”, cuxo actual titular é Tautvydas Tampeste Justin por contrato de compra venda do 20/07/2007.2. Publicar a presente resolución de declaración da concreta necesidade de ocupación, que inicia o trámite expropiatorio pola vía ordinaria, en igual forma que a prevista no artigo 18 da Lei de expropiación forzosa, notificar esta ás persoas interesadas no procedemento expropiatorio, e así mesmo, de conformidade con artigo 83 da Lei 39/2015, do 1 de outubro, do procedemento administrativo común das administracións públicas dar unha resposta razoada aquelas persoas que tivesen comparecido no trámite de información pública.3. O interesado para os efectos do artigo 20 da Lei de expropiación forzosa co que se entenderán os sucesivos trámites é Tautvydas Tampeste Justin, segundo a definición dos artigos 3 e 4 da dita Lei. Contra esta resolución, que é definitiva na vía administrativa, poderán interpoñerse os seguintes recursos, sen prexuízo de que os interesados poidan exercer calquera outro que consideren procedente: a. Recurso potestativo de reposición, ante o vicepresidente segundo e conselleiro de Economía, Empresa e Innovación, no prazo dun mes contado a partir do día seguinte ao da notificación desta resolución. b. Recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación desta resolución. O que se fai público de conformidade cos artigos 18 e 21 da Lei de expropiación forzosa, e consecuentes do seu Regulamento, para o coñecemento xeral, con indicación de que o texto íntegro da resolución pode consultarse no Portal da Vicepresidencia Segunda e Consellería de Economía, Empresa e Innovación a través do seguinte enlace: https://ceei.xunta. gal/transparencia/informacion-publica/autorizacions-administrativas/instalacions-mineiras A Coruña, 18 de agosto de 2021 O xefe territorial Isidoro Martínez Arca